 Jọshụa 8  Jehova wee sị Jọshụa: Atụla egwu, atụkwala ụjọ. Kpọrọ ndị agha niile bilie, gbagoo E-aị. Lee, enyefewo m eze E-aị na ndị ya na obodo ya na ala ya naka gị.Meekwa E-aị na eze ya dị nnọọ ka i mere Jeriko na eze ya. Ọ bụ naanị na unu ga-ebukọrọ ihe unu ga-akwata nime ya na anụ ụlọ ya. Mee ka ndị agha gị ụfọdụ zoo nazụ obodo ahụ.Jọshụa na ndị agha niile wee bilie gbagoo E-aị, Jọshụa wee họrọ puku ndị ikom iri atọ, ndị dimkpa bụ dike, wee zipụ ha nabalị.O wee nye ha iwu, sị: Lee, unu ga-ezo nazụ obodo ahụ. Unu agala ebe dị nnọọ anya nobodo ahụ, unu niile ga-adịkwa njikere.Mụ na ndị niile mụ na ha so ga-aga obodo ahụ nso. Ọ ga-erukwa na, ọ bụrụ na ha apụta ịbịa buso anyị agha dị ka ha mere na mbụ, anyị ga-agbara ha ọsọ.Ha ga-achụrụkwa anyị pụta ruo mgbe anyị rapụtara ha nobodo ahụ, nihi na ha ga-asị, Ha na-agbara anyị ọsọ dị ka ha mere na mbụ. Anyị ga-agbara ha ọsọ.Mgbe ahụ, unu ga-esi nebe unu zoro bilie, unu ga-ewegharakwa obodo ahụ; Jehova bụ Chineke unu ga-enyefekwa ya naka unu.Ọ ga-erukwa na ozugbo unu weghaara obodo ahụ, unu ga-esunye obodo ahụ ọkụ. Unu ga-eme dị nnọọ ka okwu Jehova si dị. Lee, enyewo m unu iwu.Jọshụa wee zipụ ha, ha wee gaa nebe ha ga-ezo, maakwa ụlọikwuu nagbata Betel na E-aị nebe ọdịda anyanwụ E-aị, ma Jọshụa rahụrụ netiti ndị agha nke ya.Jọshụa wee bilie nisi ụtụtụ ma nyochaa ndị agha nke ya, ya na ndị okenye Izrel wee duru ndị agha ahụ gbagoo E-aị.Ndị agha niile ya na ha so gbagokwara, ka ha wee jeruo nihu obodo ahụ, ha wee maa ụlọikwuu nebe ugwu E-aị, ndagwurugwu adịrịkwa nagbata ha na E-aị.Ka ọ dị ugbu a, ọ kpọọrọ ihe dị ka puku ndị ikom ise wee mee ka ha zoo nagbata Betel na E-aị, nebe ọdịda anyanwụ obodo ahụ.Ndị agha ahụ wee mee ka ndị agha ka nọnụ ọgụgụ nọrọ nebe ugwu obodo ahụ, meekwa ka ndị ọzọ zoo nebe ọdịda anyanwụ obodo ahụ, Jọshụa wee banye netiti ndagwurugwu ahụ nabalị ahụ.O wee ruo na ngwa ngwa eze E-aị hụrụ ya, ya na ndị ya niile, bụ ndị ikom obodo ya, mere ọsọ ọsọ bilie nisi ụtụtụ gaa ibuso Izrel agha, noge a kara aka, nihu mbara ọzara. Ma ọ maghị na e nwere ndị zoro nazụ obodo ahụ.Mgbe Jọshụa na Izrel dum mere ka à ga-asị na e meriwo ha, ha si nụzọ ala ịkpa gbaa ọsọ.E wee kpọpụta ndị niile nọ nobodo ahụ ka ha chụwa ha, ha wee chụwa Jọshụa, e wee rapụta ha nobodo ha.Ọ dịghịkwa nwoke ọ bụla fọdụrụ nime E-aị nakwa Betel nke na-achụrụghị Izrel gawa, nke mere na ha ghewere ọnụ ụzọ ámá obodo ahụ oghe wee chụwa Izrel.Jehova wee sị Jọshụa: Setịa árọ ahụ i ji naka nebe chere E-aị ihu, nihi na naka gị ka m ga-enyefe ya. Jọshụa wee setịa árọ ahụ o ji naka nebe chere obodo ahụ ihu.Ndị agha ahụ zoro ezo wee si nebe ha nọ bilie ngwa ngwa, ha wee malite ịgba ọsọ ozugbo o setịrị aka ya, ha wee banye nobodo ahụ ma weghara ya. Ha wee mee ngwa ngwa sunye obodo ahụ ọkụ.Ndị E-aị wee tụgharịa lee anya nazụ, ma, lee, anwụrụ ọkụ obodo ha nọ na-akwụgo eluigwe, ike adịghịkwa ha ịgbaga ebe ọ bụla. Ndị agha ahụ bụ ndị gbaara gawa nala ịkpa wee tụgharịa buso ndị ahụ na-achụ ha agha.Jọshụa na Izrel dum wee hụ na ndị agha ahụ zoro ezo ewegharawo obodo ahụ, nakwa na anwụrụ ọkụ obodo ahụ na-akwụli elu, ha wee tụgharịa malite igbu ndị E-aị.Ndị nke ọzọ wee si nobodo ahụ pụta ibuso ha agha, nke mere ka ha nọrọ Izrel netiti, ndị nke a nọ notu akụkụ, ndị nke ọzọ anọrọ nakụkụ nke ọzọ, ha wee gbuo ha ruo mgbe ọ na-adịghị onye fọdụrụ nime ha ma ọ bụ onye gbalagara agbalaga.Ha jidekwara eze E-aị ná ndụ wee kpụrụ ya bịakwute Jọshụa.O wee ruo na, ka Izrel nọ na-egbuchapụ ndị niile bi nobodo E-aị bụ ndị nọ nọhịa, nala ịkpa ebe ha chụbara ha, ha ji ihu mma agha na-egbu ha, ha niile, ruo mgbe ha nwụchara. E mesịa, Izrel dum laghachiri E-aị wee jiri ihu mma agha bibie ya.Ndị niile nwụrụ nụbọchị ahụ, ma nwoke ma nwaanyị, dị puku mmadụ iri na abụọ, ndị E-aị niile.Jọshụa eweghachighịkwa aka ahụ o ji setịa árọ ahụ ruo mgbe o gbuchara ndị niile bi nobodo E-aị.Ọ bụ naanị anụ ụlọ na ihe ha kwatara nobodo ahụ ka Izrel bukọọrọ, dị ka okwu Jehova nyere Jọshụa niwu si dị.Jọshụa wee gbaa E-aị ọkụ ma mee ka ọ bụrụ mkpọmkpọ ebe nke ga-adịru mgbe ebighị ebi, dị ka ihe tọgbọrọ nefu ruo taa.O wee kwụwa eze E-aị nelu osisi ruo ná mgbede; mgbe anyanwụ na-achọ ịda, Jọshụa nyere iwu, ha wee butuo ozu ya nosisi ahụ wee busa ya nọnụ ụzọ ámá obodo ahụ ma tụkọta nkume dị ukwuu nelu ya, ruo taa.Ọ bụ mgbe ahụ ka Jọshụa wuuru Jehova bụ Chineke Izrel ebe ịchụàjà, nUgwu Ibal,dị nnọọ ka Mozis bụ ohu Jehova nyere ụmụ Izrel niwu, dị ka e dere ya nakwụkwọ iwu Mozis, sị: Ebe ịchụàjà e ji nkume a na-awaghị awa wuo, nke a na-emetụghị ngwá ọrụ e ji ígwè kpụọ; ha wee chụọrọ Jehova àjà nsure ọkụ na àjà udo nelu ya.O wee depụta nelu nkume ahụ iwu Mozis nke o deworo nihu ụmụ Izrel.Izrel dum na ndị okenye ha na ndị isi na ndị ikpe ha guzo nakụkụ abụọ nke Igbe ahụ, nihu ndị nchụàjà, bụ ndị Livaị, ndị bu igbe ọgbụgba ndụ Jehova, tinyere ndị mbịarambịa na ụmụ afọ, otu ọkara nime ha guzo nihu Ugwu Gerizim, ọkara nke ọzọ eguzoro nihu Ugwu Ibal, dị nnọọ ka Mozis ohu Jehova nyere niwu, ibugodị ụzọ gọzie ndị Izrel.E mesịa, ọ gụpụtara iwu ahụ dum nolu dara ụda, ngọzi na nkọcha, dị ka ihe niile e dere nakwụkwọ iwu ahụ si dị.Ọ dịghị okwu ọ bụla dị nihe niile Mozis nyere niwu nke Jọshụa na-agụpụtaghị nolu dara ụda nihu ọgbakọ Izrel dum, tinyere ndị inyom na ụmụntakịrị na ndị mbịarambịa ndị bi netiti ha. 